google/wiki40b huggingface dataset:
Hokitika

Historie

Hokitika ble etablert på grunn av West Coastgullrushet i 1860-årene. I 1866 var den en av de største befolkningssentrene på New Zealand. Den ble hovedsete for Westlandprovinsen fra 1873 før provinsene ble avskaffet i 1876.
Befolkningen har gått kraftig ned siden gullrushet. Ved folketellingen i 2006 hadde tettstedet Hokitika 3078 innbyggere.

Næringsveier

Hovedindustriene (pounamu, gull, kull og skogbruk) har alle gått tilbake det siste århundret. Men byen har fått en gryende økoturisme-industri og har blitt ett stoppested for turister påvei nedover vestkysten av Sørøya.
Salutatorian

I USA og Canada gis tittelen salutatorian til den nest høyeste rangerte uteksaminerte i hele avgangskullet på en utdannelsesinstitusjon. Æresbevisningen er tradisjonelt basert på karakterer og den totale GPA, men av og til vektlegges også på andre aktiviteter enn selve utdannelsen.
Francis Xavier Ford

Biografi

Han ble utnevnt til apostolisk prefekt for Kaying (Meixian) i nordøstlige Guangdong den 28. april 1929. Den 21. september 1935 ble han bispeviet. Under den andre sino-japanske krig og annen verdenskrig forble han på sin post i stedet for å evakuere, selv om området etterhvert kom på japanske hender. 
Etter kommunistenes utropelse av Folkerepublikken Kina i oktober 1949 og Folkets frigjøringshærs ankomst til det nordøstre Guangdong noe senere, var deres omgang med den katolske kirke og misjonærer til å begynne med respektfull og korrekt. Men det tok ikke lang tid før en antikristen kampanje og etterhvert forfølgelser tok til. 
Utenlandske misjonærer ble beskyldt for seksuelle overgrep, brudd på valutalovene, samarbeid med japanerne og for spionasje – amerikanerne ble forsømt som agenter for amerikansk imperialisme. Prester og søstre måtte søke om tillatelse for å bevege seg rundt om i sine distrikter, og dette ble mer og mer nektet dem. Kinesiske katolikker som hjalp dem etter at deres eiendeler langt på vei var konfiskert, ble utsatt for ubehageligheter og av og til harde straffer. 
I desember 1950 ble de første Maryknoll-prester og -søstre arrestert og deportert. Katedralen i Kaying ble stengt, og det ble bestemt at det ikke var lov å feire jul.

Fengsling og død

Han ble som biskop i Kaying arrestert av de kinesiske kommunister den 23. desember 1950 og anklaget for spionasje. Fire måneder etter ble han kjent skyldig i spionasje. Han ble hele tiden utsatt for ydmykende behandling og offentlige avstraffelser med slag på veien til fengselet i Guangzhou. Han døde i fangenskap der den 21. februar 1952, noe som først ble holdt hemmelig og ikke ble kjent for utenverdenen før i september i 1952.
Kangal kullkraftverk

Kangal kullkraftverk er et kullkraftverk i nærheten av Sivas i Tyrkia. Det har en installert produksjonskapasitet på 450 MW fordelt på 3 nøyaktig like store blokker / turbiner. Eier er Elektrik Uretim AS. 
Anlegget ble utbygd i årene 1989–2000. Brenselstypen er brunkull (lignitt).
Kokse

En kokse (ndm. «ko´ks») eller en prame (ndm. «pra´m», f.) er en liten, flatbunnet robåt hovedsakelig brukt til småærend og lett transport. 
Typiske særtrekk inkluderer rett framstavn, akterspeil, flat bunn med tverrbord og langsgående bunnbord (kjøl), og et par tollepinner. Den har spring opp mot forstavnen i baugen og hekken med akterspeilet. Lengden på den vanlige koksen er gjerne omkring 10-13 fot, men en noe større og mer grovbygd utgave for krøttertransport som ble kalt «okspram» finnes òg. 
Geografisk sett er den midtnorske koksen vanlig på Nordmøre og i Fosen (kysten av Trøndelag). 
En litt annerledes lokalbåt på Kristiansundsområdet med en likende båtform kalles også kokse, men er en robåt med et mindre speil på baugen og med liten spring i formen opp mot baugen og hekken med flat bunn samt to parallelle «slitekjøler».
Forbønnskirken i Fili

Forbønnskirken  i Fili Church of the Intercession at Fili (russisk: Це́рковь Покрова́ в Филя́х) er en Naryshkin barokkirke begget av bojaren Lev Naryshkin på hans eiendom i Fili; territoriet. Den har tilhørt Moskva by siden 1935. Den ligger på 6, Novozavodskaya Street (i nærheten Bolshaya Filyovskaya Street).
Den eksisterende kirken erstattet en trekirke fra 1619 reist av Mikhail Romanov, innviet i navnet på til den hellige Jomfru for å feire seieren over polske tropper i 1618. I 1689 ble Fili landsbyen kjøpt av Lev Naryshkin, bror av Natalia Naryshkina og onkel til Peter I. Naryshkins to brødre ble myrdet under Moskva-opprøret i 1682; det antas at Natalia reddet Lev fra samme skjebne, og at Lev Naryshkin lovet å vie kirken til sine avdøde brødre.
Kirken ble bygget mellom 1689 og 1694 i form av et gresk kors, med korte, avrundede annex, faktisk er det to kirker: en vinterkirke,  Forbønnskirken i kjelleren, og en uoppvarmet sommerkirke over den. Alle beskrivelser ble tapt i en brann i 1712 , og dermed er det eksakte året for ferdigstillelse ukjent, samt navn på arkitekten og entreprenører (med unntak av ikonmalerne Karp Zolotaryov og Kirill Ulanov). Både Natalia og Peter var hyppige gjester i Fili og donerte penger til kirken. I det 18. århundre var den utstyrt med en klokke, tatt fra Narva. 
Kirken ble ødelagt av franske tropper i 1812, og enda mer av bolsjevikene og i Andre verdenskrig. I 1945 var alle kupler, korsene og det øvre åttekantet lag. Interiøret hadde blitt plyndret tidligere, i 1922. Den ble restaurert i 1955-1971 (utvendig) og 1971-1980 (interiør) og malt blek rød, selv om den opprinnelige fargen er fortsatt omstridt. De tidligste lagene av maling avdekket ved restaurering er blek blå, «»senere lag er enten gul eller rød.
Bahir

Sefer bahir (hebraisk:  סֵפֶר הַבָּהִיר, «Lysets bok», tittelen kommer fra et sted i Jobs bok), Sefer ha-bahir, er en tidlig esoterisk bok som ble sentral innen kabbalaen. Den tilkom i Provence, men tidspunktet for dens tilkomst har vært gjenstands for diskusjon.
Blant haredijøder anses den, på grunn av sin rammefortelling, å stamme fra 100-tallet og være forfattet av Nehunjah ben ha-Kana, men religionshistorikere har datrerte den til langt senere. I begynnelsen av 1900-tallet daterte Gershom Scholem boken til år 1176, men på 1990-tallet daterte Joseph Dan den til 1230-årene.
Catoclastus

Utseende

Middelsstore, metallisk fargede skarabider. Oversiden er læraktig ujevn.

Utbredelse

Artene er utbredt i Sør-Amerika.
Allgemeines bürgerliches Gesetzbuch

Historie

Den ble kunngjort gjennom keiserlig patent den 1. juni 1811 og trådte ikraft 1. januar 1812. Lovboken behandler omfattende alle viktige privatrettslige spørsmål. Opprinnelig gjaldt den i alle de tyske arvelandene i monarkiet (Cisleithania), senere gjelder den i alle Østerrikes nåværende delstater. Den ble senest innført på 1920-tallet i Burgenland (som tidligere hadde tilhørt den ungarske del av Habsburg-riket).
HKB 68/977 Artilleriegruppe Haugesund

HKB 68/977 Artilleriegruppe Haugesund var en tysk kystfestning i innseilingen til Haugesund. Festningen ble anlagt i 1943 og besto av to fort; det ene sto på Storøya (Karmøy) på sørsiden, det andre på Kvala, på nordsiden av innseilingen. Hvert av fortene ble utstyrt med to Cockerill 7,5 cm L/50 tårnkanoner hver. Dette var skyts som var blitt demontert fra Fossumstrøkets festning samme år. Hvert av kanontårnene ble montert på en underjordisk, gasstett bunker. På Storøya var det i tillegg et ammunisjonslager.
Festningen ble etter krigen overtatt av Sjøheimevernet, og ble nedlagt ca. 1960. Kanontårnene på Kvala står fortsatt. Området på Storøy ble utplanert i 2010. I forbindelse med det ble tårnkanonene hentet tilbake og i 2014 ble de igjen montert på Høytorp fort.
The Amazing Spider-Man 2

Om filmen

Filmen er en oppfølger til The Amazing Spider-Man. Regissør er igjen Marc Webb, og Andrew Garfield returnerer i hovedrollen som Peter Parker/Spider-Man. Emma Stone, Sally Field og Martin Sheen vil også komme tilbake til sine roller, mens Shailene Woodley, Jamie Foxx, Dane DeHaan, Chris Cooper og Paul Giamatti er blant skuespillerne som spiller viktige roller som ikke var med i den første filmen. Den hadde premiere i mai 2014.

Handling

Peter Parker (Andrew Garfield) sliter med å balansere pliktene som superhelten Spider-Man og som kjæreste til Gwen Stacy (Emma Stone). Han husker Gwens fars siste ord før han døde, om å ikke inkludere henne i livet sitt og dermed sette henne i fare, men han klarer ikke å høre på dem. Snart skal han også gå ut av high school, noe Peter mener ikke kan komme fort nok. Men så kommer en gammel venn, Harry Osborn (Dane DeHaan), samt den nye skurken Electro (Jamie Foxx) inn i livet hans, og ting kompliseres nok en gang for Peter.
Futang-demningen

Futang-demningen er en demning med vannkraftverk i provinsen Sichuan i Kina, i vassdraget Min, ei venstre sideelv til midtre løp av Chang Jiang. 
Total effekt er inntil 380 MW.
Den jugoslaviske cupen i fotball

Format

Når cupen ble spilt som en del av Kongeriket Jugoslavia ble cupen holdt ujevnt og spillere spilte for regionale lag og klubber. Det vil si at for eksempel spillere som spilte for en klubb i Beograd kunne bli valgt ut til å spille for Beograd XI med andre spillere fra andre lag i Beograd. Bare spillere som hadde statsborgerskap hos Jugoslavia fikk spille i cupen.
Når cupen ble spilt som en del av Den sosialistiske føderale republikken Jugoslavia fikk vær eneste fotballklubb i Jugoslavia muligheten til å delta i cupen. Cupen begynte med at klubbene i de laveste divisjonene spilte en kamp mot hverandre hvor taperen automatisk røk ut av cupen. Lagene som deltok i Jugoslavias førsteliga fikk automatisk begynne å spille i 16-delsfinalene, mens lagene fra lavere divisjoner gikk gjennom flere runder for å spille som de andre 16 i 16 dels finalen. Når 16 dels finalen var nådd endret cupen formaten seg, nå spilte hvert lag to kamper mot motstanderen, en hjemmekamp og en bortekamp. Slik gikk det helt til finalen hvor bare en kamp ble spilt.
José Vicente Train

Landslaget

Han deltok i flere internasjonale turneringer for Spania. Han ble europamester i fotball i 1964.
Apameini

Utseende

Nattflyene i Apameini er gjerne mer eller mindre brunspraglete på farge. Noen få, som den grønnflekkete grønnbåndet rotfly (Staurophora celsia), er mer fargerike. I størrelse varierer de fra ganske små til ganske store arter (vingespenn for de norske artene ca. 20 – 60 mm).
Svømming under Asialekene 1978

Svømming under Asialekene 1978. Svømming var en av flere sporter under de åttende Asialekene som ble arrangert i Bangkok i Thailand mellom 9. og 20. desember 1978. Det var åttende gangen som svømming var på programmet under Asialekene. Det var totalt tjueni øvelser, femten for menn og fjorten for kvinner. Japan ble beste nasjon med tjuefem gullmedaljer foran Singapore med to.
Salto Grande-demningen

Salto Grande-demningen er en grensedemning med vannkraftstasjon ved byen Concordia i elva Uruguay i det nordøstlige Argentina, på grensen til Uruguay. I sistnevnte land er den plassert ved byen Salto i fylket Salto, hvor den har separat vannkraftstasjon ved tettstedet Parque Jose Luis.
Jordfyllingsdammen er 7 meter høy og 1 200 meter lang
Reservoaret er på 783 km², og kraftstasjonene har 14 turbiner med installert vannkraftproduksjon på 1 890 MW. Anlegget ble ferdigstilt i 1979, med kraftproduksjon fra 1982. Det er vei og jernbane mellom de to landene oppå demningen. Det produseres årlig 3,6 TWh elektrisk kraft, som fordeles mellom Argentina og Uruguay.
Søndre Brekke gård

Den grå dame

Søndre Brekke har også sitt eget gjenferd, i form av Den grå dame. Sagnet knytter seg til et besøk prins Christian Frederik avla godseier Niels Aall på Brekke i 1813. Under festlighetene som ble arrangert i forbindelse med besøket, ble det ikke tatt hensyn til at en dame på gården lå og var meget syk. Det er denne kvinne som etter sin død skal ha vandret hvileløst omkring på hovedgården. I bygningens annen etasje, har hun fått oppkalt et værelse etter seg.
Det jødiske kvarter

Det jødiske kvarter (hebraisk: הרובע היהודי, HaRova HaYehudi eller Rova, , HaRova HaYehudi; arabisk: حارة اليهود‎, Harat al-Yehud) er et av de fire tradisjonelle kvarterene i Gamlebyen i Jerusalem. Området er 116 000 m² stort, og ligger sørøst i den innmurte byen. Det strekker seg fra Sionporten i sør, langs Det armenske kvarter i vest, opp til Cardo i nord og helt til Vestmuren og Tempelberget i øst.  I bydelen ligger blant annet den gjenoppbyggede Hurva-synagogen.
Aphanicerca chanae

Utseende

Små, mørke steinfluer. Et karakteristisk kjennetegn er at baklårene er svært kraftige.

Levevis

Artene i familien Notonemouridae kan finnes i en rekke forskjellige ferskvanns-lokaliteter, men foretrekker kaldt og oksygenrikt vann. Noen arter lever på steiner som blir overskylt av fossefall eller stryk, andre lever i elver eller innsjøer. Nymfene eter døde planter og dødt, organisk materiale og gjennomfører utviklingen på ett år. De har sterke bein og kan krype opp loddrette overflater, også mot en kraftig vannstrøm. De voksne fluene kan hoppe ved hjelp av sine kraftige baklår, noen arter flyr også godt. De tar trolig næring til seg.
Fensfeltet

Fensfeltet er en mineralforekomst omkring 5 km i diameter som ligger ved Ulefoss i Nome kommune i Telemark.
De drivverdige og økonomiske interessante gruveforekomstene rundt Ulefoss skriver seg fra Fenvulkanen, noe så sjeldent som en kalksteinsvulkan av 580 millioner års alder, som størknet gradvis med aktivitet fram til 540 millioner år siden. Vulkanen var en av flere som oppstod da Baltika og tilstøtende kontinenter ble brukket opp. Bare et tverrsnitt av en tilførselsgang til vulkanen er synlig, det meste av strukturene er erodert bort. Feltet strekker seg tilnærmet sylindrisk nedover og krystalliseringen fant sted ca. 2-3 kilometer under overflaten. Gjennom eksplosiv oppstigning av magmatiske kalksteinsarter (karbonatitter) ble gammel gneis i høyere lag omdannet, til en bergartsgruppe som Brøgger kalte fenitt etter området. I alt foregikk «fenittiseringen» ved at ulike lag av lava helt fra jordas mantel på 100 km dyp, trengte oppover og dannet mange metamorfe bergarter. Ved slutten av vulkanperioden seg vann inn i karbonatittene og oksiderte jerninnholdet til rød hematitt. 
Den norske geologen W. C. Brøgger forsto allerede i 1921 at magmatisk kalkstein var en geologisk mulighet, og fant en rekke ukjente bergarter i Fensfeltet. Feltet inneholder bl.a dyp- og gangbergarter som karbonatitter, silikat-karbonatitter og nefelin-pyroksener. Etter gårdene Søve, Melteig, Vipeto og Damtjern oppkalte han søvitt, melteigitt, vipetoitt og damtjernitt, sistnevnte med struktur av store flak av glimmer. 
I perioden fra omkring 1650 til 1927 ble det utvunnet jernholdig dolomitt til Ulefos Jernværk. I en periode fra 1953 til 1963 ble det brutt søvitt og dolomitt i Søve gruver for produksjon av niob ved Norsk Hydro på Herøya.
I de senere årene har særlig Norges største forekomst av thorium (Th) blitt viktig som fisjonsbrensel i en mulig, framtidig type atomkraftverk. Rettighetene til drift av thorium er leiet av selskapet Fen Mining for utnyttelse blant annet i Thor Energys planer om thoriumbasert kjernekraftbrensel for bruk i eksisterende tredje generasjon kjernekraftverk. Forekomsten av thorium er anslått til 180 000 tonn og gjør feltet til en av de største forekomstene i verden, og avhengig av kilde har Norge verdens 3 til 7 største forekomst av thorium.  Energiinnholdet er potensielt 100 ganger det totale innholdet i olje og gassressursene på sokkelen. Men konsentrasjonen av thoriumoksid når maksimalt 0,2% (usikker) og gir tvil om drivverdighet i forhold til forekomster andre steder (f.eks. Brasil, India og Australia)
Oxfordbevegelsen

Oxfordbevegelsen (engelsk: Oxford movement) var en anglokatolsk bevegelse som arbeidet for å gjenreise de katolske og oldkirkelige prinsipper som tilhengerne mente lå til grunn for anglikanismen.
Bevegelsen sprang ut av den anglikanske kirke rundt 1830; utgangspunktet var en preken med tittelen National Apostasy som John Keble holdt den 14. juli 1833 i universitetskirken St Mary the Virgin i Oxford. Alle de sentrale personer, John Keble, John Henry Newman og Edward Bouverie Pusey, underviste ved University of Oxford. Et annet kjent medlem var Frederick William Faber, som likesom Newman ble katolsk prest og oratorianer.
Et annet navn på bevegelsen, Tractarian Movement, fikk den på grunn av de mange traktatene Newman utgav i serien Tracts for the time (1833 til 1841). Newman skrev Oxfordbevegelsens historie i selvbiografien Apologia pro vita sua (1864).
Lederne i den anglikanske kirke fordømte først deres lære, idet oxfordtilhengerne stilte spørsmål ved legitimiteten til anglikanismen, men senere utviklet bevegelsen seg til «High Church»-retningen i den anglikanske kirke som fikk innvirkning på det liturgisk-teologiske område, i motsetning til den protestantiske «Low Church»-retningen.
Bjørndaltrilogien

Verket i ettertid

Bjørndaltrilogien har i årene etter den opprinnelige utgivelsen i Norge fått stor utbredelse over store deler av verden. Grunnlaget for dette ligger i de mange oversettelsene som er blitt laget og som inkluderer mer enn tredve språk, fra alle verdens kontinenter. Blant andre kan det nevnes de store verdensspråkene, engelsk, fransk, tysk og spansk, men også mindre språk, slike som afrikaans og grønlandsk.
Bøkene ble endelig i 1959 og 1960 filmatisert, etter mange år med interesse fra diverse filmskapere. Filmatiseringen ble et tysk-østerriksk samarbeid og resulterte i de to filmene Und ewig singen die Wälder og Das Erbe von Björndal. Til tross for at de ble en stor publikumsuksess, med bakgrunn i den sterke interessen for trilogien i disse landene, ble de for forfatteren et kunstnerisk og personlig nederlag. Mens drivkraften bak trilogien hadde vært et oppriktig engasjement for verdier som for ham var viktige, virket filmene først og fremst å være preget av økonomiske motiver. Dette resulterte i filmer som mer var laget for å underholde, enn for å gå i dybden på mennesket. Filmselskapenes mangel på interesse for opphavspersonens egne betraktninger rundt filmatiseringene var med på å understreke dette.
Trilogien har i årene etter sin utgivelse hatt en blandet klassikerstatus. Med bakgrunn i at bøkene ble blandet inn i en dyptgripende svensk litteraturstrid festet det seg ved dem at de var å regne utelukkende som publikumsfenomener. På 1990-tallet og fremover har det derimot skjedd en nyvurdering av romanene, og de regnes nå som like godt mottatt av kritikken som av leserskaren. Øystein Rottem er blant dem som igjen nevner forfatteren sammen med forfattere som Knut Hamsun, Olav Duun og Sigrid Undset.
Mødrekupé

Handling

To unge mennesker, som har fått en første nølende kontakt med hverandre, setter seg i en folketom mødrekupé for å være i fred og bli kjent. Mannen og kvinnen har en uklar skepsis overfor de rollene som de skal spille i «voksensamfunnet». Filmen antyder i kjappe glimt kløften mellom de to og de voksne som allerede har funnet sine «roller».
Late Night with Jimmy Fallon

Late Night with Jimmy Fallon er et amerikansk talkshow ledet av Jimmy Fallon som gikk på NBC fra 2009 til 2014. Dette er den tredje versjonen av Late Night-programmet som startet med programleder David Letterman i 1982 og senere fortsatte med Conan O'Brien.
Showet ble sendt hver dag klokken 00.35 (østkysttid) i USA. Conan O'Brien forlot programmet 20. februar 2009 for å forberede seg til overtakelsen av The Tonight Show som ble sendt en time tidligere på kvelden. Han ble erstattet av Fallon i 2014.

Produksjon

Programmet spilles inn i NBC Studio 6B som ligger i GE Building på Manhattan i New York. Studioet er det samme som ble benyttet under The Tonight Show Starring Johnny Carson.
Victor Peka

Idrettskarriere

Peka deltok ved Juniorafrikamesterskapet i friidrett 2015 i Addis Abeba, der han kom på 2.-plass på 200 meter, bak sin lagkamerat Divine Oduduru. Han deltok også på Nigerias lag som vant 4 x 100 meter stafett.

Kuriosa

Peka er født dagen etter en annen nigeriansk sprinter; Divine Oduduru.
Palais Caprara-Geymüller

Historie

Eiendommen ble kjøpt i 1687 av feltmarskalk Äneas Sylvius Caprara, og tolv år senere sto palasset klart, tegnet av den italienske arkitekten Domenico Egidio Rossi. Stedet var eid av familien Caprara i ett hundre år, inntil det i 1796 ble kjøpt av Carl Fürst von Liechtenstein. Året etter ble det solgt til en baron Wimmer, som i 1798 leide det ut som ambassade og ambassadørbolig for det revolusjonære Frankrike, ved dets ambassadør, general Jean Baptiste Bernadotte, senere konge av Sverige og Norge.
Mot slutten av 1798 ble palasset solgt til brødrene Johann Heinrich og Johann Jakob Geymüller og fra da ble bygget benevnt som Palais Caprara-Geymüller. Brødrene Geymüller pusset opp huset og endret stilen innvendig til Empire. Da familien Geymüller ble ruinert i 1897 ble palasset først solgt til friherre Pouthon før det i 1905 ble kjøpt av delstaten Niederösterreich og fra 1912 til 1923 benyttet av Landesmuseum Niederösterreich. Palasset ble deretter leid ut til både konsulatavdelingen til den britiske ambassaden og den syriske ambassaden, fra 2007 flyttet det østerrikske datterselskapet av Thomson Financial inn.
Marimbondo-demningen

Marimbondo-demningen er en demning i Brasil, som ligger i elva Rio Grande, på grensen mellom delstatene Minas Gerais og São Paulo. Installert vannkrafteffekt er 1 440 MW, fordelt på 8 turbiner. Byggingen startet i 1971, og anlegget stod ferdig i 1977. Demningen er 94 meter høy og 3 100 meter lang, og demmer opp et reservoar på 438 km² overflateareal, og med et vannvolum på 14,4 km³.